stanford-oval/wikipedia huggingface dataset:
נטליזומאב

|  שמות מסחריים בישראל |
| --- | --- |
 טיסברי
 נתונים כימיים
 מסה מולרית:  149 kDa
 נתונים פרמוקוקינטיים
 זמן מחצית חיים:  11 ± 4 ימים
 בטיחות
 מעמד חוקי:  בישראל תרופת מרשם, נכללת בסל הבריאות
 קטגוריית סיכון בהריון:  קטגוריית סיכון C (אוסטרליה), קטגוריית סיכון C 
 מזהים
 קוד ATC:  L04AA23 
 מספר CAS:  189261-10-7
 
נטליזומאב (Natalizumab) היא טיפול לטרשת נפוצה מסוג התקפי-הפוגתי, המונעת את כניסת תאי מערכת החיסון אל המוח ובכך מגינה עליו מפני הרס עצמי. זהו נוגדן המהונדס חלקו מנוגדן אדם וחלקו האחר מנוגדן עכברי. התרופה נמכרת בישראל בשם המסחרי טיסברי (Tysabri).
בטרשת נפוצה, תאי ה-T עוברים מן הפריפריה דרך מחסום דם-מוח, השולט על העברה של חומרים מהדם למוח, ותוקפים את המיאלין.  הנטליזומאב נקשרת לתאי המערכת החיסונית (תאי T ותאי B) ומונעת את כניסתם למוח דרך מחסום דם-מוח. כתוצאה מהטיפול ישנה ירידה בתדירות התלקחויות הסימפטומים של המחלה.
אופן הפעולה של נטליזומאב

נטליזומאב נקשרת למולקולות הדבקה על תאי הדם הלבנים. מולקולות ההדבקה נקראות Alfa 4 Integrin. על ידי קשירת הנטליזומאב למולקולות ההדבקה הנמצאות על תאי הדם הלבנים, נמנעת חדירתם של תאי הדם הלבנים ממערכת הדם אל המוח.
בנוסף נקשרת הנטליזומאב גם למולקולות הדבקה הנקראות VCAM, הנמצאות על תאים אנדותליאלים דלקתיים בעורקים, בוורידים ובנימים. על ידי כך נמנעת כניסתם של תאי הדם הלבנים למוח.
ממצאים

במחקר רב-מרכזי וכפול-סמיות שבדק את יעילותה של נטליזומאב לעומת פלצבו ב-942 חולים הלוקים בטרשת נפוצה מסוג התקפי-הפוגתי נמצא כי מינון של 300 מ"ג נטליזומאב שניתן כל 4 שבועות בעירוי, למשך 116 שבועות המחקר, הפחית באופן מובהק את תדירות ההתקפים השנתית ב-68% (P<0.001). כמו כן נצפתה ירידה של 54% בהתקדמות הנכות הקבועה של החולים (P<0.001). בדיקות MRI שנערכו לחולים בתום שנתיים הראו ירידה של 92% בנגעים מואדרי גדוליניום (Gd+) המעידים על תהליך דלקתי פעיל חדש (P<0.001). שיפור מובהק נמצא גם במצב הקוגניטיבי של החולים (PASAT3 test), וירידה מובהקת באטרופיה של המוח יחסית לפלסבו (P=0.005)
אופן השימוש

נטליזומאב ניתנת בעירוי תוך-ורידי האורך כשעה אחת לארבעה שבועות
תופעות לוואי

תופעות לוואי בשכיחות נמוכה הן זיהומים, כולל דלקת ריאות, רגישויות כגון פריחה, חום, תת-לחץ דם, כאבים בחזה ודיכאון. תופעות לוואי נפוצות יותר הן זיהומים בדרכי השתן, במערכת הנשימה, במערכת העיכול, כאבי ראש, דיכאון, כאבי פרקים והפרעות בווסת. תופעת לוואי נוספת היא חולי מוח מתקדם רב-מוקדי, מחלה נדירה ולרוב גם קטלנית אשר נגרמת מנגיף ה-JC virus על רקע הפגיעה החיסונית הכרוכה בטיפול בנטליזומאב. הסיכון היחסי ללקות בחולי מוח מתקדם רב-מוקדי מוערך בפי 1.35 לאחר טיפול של שנה בנטליזומאב.
הערות שוליים

↑  Pietropaolo V, Prezioso C, Bagnato F, Antonelli G, John Cunningham virus: an overview on biology and disease of the etiological agent of the progressive multifocal leukoencephalopathy. New Microbiol. 2018 Jul;41(3):179-186.
סופר-קאפ

משחק מגן הקהילה מפגיש בין אלופת אנגליה למחזיקת הגביע האנגלי
סופר קאפ (באנגלית: Super Cup) היא תחרות ספורט הנערכת לפני פתיחת עונת הספורט. התחרות נערכת בדרך כלל בענף הכדורגל, אך גם בענפי ספורט נוספים. התחרות מפגישה את אלופת הליגה ומחזיקת הגביע של העונה הקודמת במדינה מסוימת למשחק ביניהן. נהוג שאם קבוצה זוכה בדאבל (גם באליפות וגם בגביע), מתמודדת מולה הקבוצה שסיימה כסגנית האלופה. ישנם גם משחקי סופר קאפ בין-לאומיים, למשל הסופר קאפ האירופי שמפגיש בין זוכת ליגת האלופות לבין זוכת הליגה האירופית.
בישראל, מתקיים טורניר הסופר-קאפ בשם "אלוף האלופים". הטורניר התקיים בין השנים 1957–1990, וחזר בשנת 2015.
כדורגל

בכדורגל, ישנן מדינות רבות בהן נערכת תחרות סופר קאפ:
אוקראינה הסופר קאפ האוקראיני
איטליה הסופר קאפ האיטלקי
אנגליה "מגן הקהילה" האנגלי – הסופר קאפ האנגלי (נקרא בעבר גם "מגן הצדקה")
ארגנטינה הסופר קאפ הארגנטינאי
בולגריה הסופר קאפ הבולגרי
בלגיה הסופר קאפ הבלגי
גרמניה הסופר קאפ הגרמני
הולנד "מגן יוהאן קרויף" ההולנדי – הסופר קאפ ההולנדי
טורקיה הסופר קאפ הטורקי
מקסיקו "אלוף האלופים" (אנ') המקסיקני – הסופר קאפ המקסיקני
ספרד הסופר קאפ הספרדי
פורטוגל הסופר קאפ הפורטוגלי
צרפת "גביע האלופות" הצרפתי – הסופר קאפ הצרפתי
קולומביה הסופר קאפ הקולומביאני
קפריסין הסופר קאפ הקפריסאי
קרואטיה הסופר קאפ הקרואטי
רומניה הסופר קאפ הרומני
רוסיה הסופר קאפ הרוסי
ישראל "אלוף האלופים" הישראלי – הסופר קאפ הישראלי
ישנן התאחדויות כדורגל של יבשות, המקיימות תחרויות סופר-קאפ בין המועדונים המובילים שלהן, בינן לבין עצמן:
אופ"א: הסופר קאפ האירופי
AFC: הסופר קאפ האסיאתי
CAF: הסופר קאפ האפריקאי
CONMEBOL: רקופה סודאמריקאנה (דרום אמריקה)
כמה תחרויות סופר קאפ התקיימו בעבר, ולאחר מכן הפסיקו:
הסופר קאפ הסובייטי חדלה להתקיים לאור התפרקות ברית המועצות.
הסופר קאפ האוסטרי חדל מלהתקיים בשנת 2004.
הסופרקאפן השוודי חדל מלהתקיים בשנת 2015.
הסופר קאפ היווני התקיים לסירוגין באופן רשמי ולא רשמי, האחרון בשנת 2007.
בספטמבר 2021, סיכמו אופ"א והקונמבול על ייסוד 'סופר קאפ נבחרות', אשר יפגיש בין אלופת אירופה (היורו) לבין אלופת דרום אמריקה (הקופה אמריקה). המפגש התקיים לראשונה ב-1 ביוני 2022, ובו ניצחה אלופת דרום אמריקה, ארגנטינה, את אלופת אירופה, איטליה, וחנכה את המפעל עם התואר הראשון.
בישראל, מתקיים טורניר הסופר-קאפ בשם "אלוף האלופים". הטורניר התקיים בין השנים 1957–1990, וחזר בשנת 2015.
ענפי ספורט אחרים

בכדורסל נערך בספרד טורניר סופר קאפ מלבד הסופר קאפ הספרדי בכדורגל.
ברוגבי נערכת תחרות שנתית הנקראת סופר קאפ, אשר מפגישה את נבחרות קנדה, יפן, רומניה, וארצות הברית.
בספורט המוטורי מתקיימת תחרות מרוצי מכוניות בשם פורשה סופרקאפ. כמו כן, בין השנים 1986–1989 נערכה במערב גרמניה תחרות שנקראה סופרקאפ.
בהוקי קרח התקיים בעבר הסופרקאפ האירופי בהוקי קרח.
הערות שוליים

↑  רשמי: ארגנטינה ואיטליה ייפגשו בקרב על תואר, באתר ONE‏, 28 בספטמבר 2021
↑  בשנת 2005 שונה שמו מ-"Super Powers Cup" ל"סופר קאפ"
נעמה פרידמן

| --- | --- |
אין תמונה חופשית
 לידה:  1969 (בת 55 בערך) ישראל 
 מקום לימודים:  אוניברסיטת תל אביב (1999) 
 מוסדות:  אוניברסיטת תל אביב (1 בפברואר 2008)  אוניברסיטת תל אביב (2000) 
 פרסים והוקרה:  פרס מיכאל ברונו (2013) 
 www.tau.ac.il/~naamafr
 
נעמה פרידמן (נולדה ב-1969) היא חוקרת ישראלית בתחומי הנוירופסיכולוגיה של השפה ופרופסור מן המניין בבית הספר לחינוך ובבית הספר סגול למדעי המוח של אוניברסיטת תל אביב. מחקריה עוסקים בליקויי תחביר ושליפת מילים לאחר פגיעה מוחית ובפגיעות התפתחותיות, בדיסלקסיות ודיסגרפיות בשפות שונות, ברכישת שפה ובהדמיה מוחית של שפה וקריאה. היא תוארה כ"חוקרת מוערכת, חדשנית ופורצת דרך בתחום מדעי הגיל הרך" אשר "מחקריה, המתמקדים ברכישת השפה העברית והערבית, הם בעלי רלוונטיות גבוהה ביותר לחברה בישראל ובעלי השלכות ללמידת ילדים במערכת הבית ספרית".
פרידמן שימשה כראש התוכנית הבין-תחומית לתלמידים מצטיינים ע"ש עדי לאוטמן של אוניברסיטת תל אביב, והיא ראש המעבדה לחקר שפה ומוח והמעבדה לחקר התפתחות הילד של בית הספר לחינוך של אוניברסיטת תל אביב, כמו כן היא מרצה אורחת במחלקה למדעים קוגניטיביים באוניברסיטת מקווארי (אנ') שבסידני ומכהנת במערכת המייעצת של האגודה הישראלית לאוריינות ושפה.
היא עורכת ראשית של כתב העת "שפה ומוח" ועורכת בכתב העת Cortex(אנ') בהוצאת אלסוויר, כמו כן היא חברה בוועד המערכת של כתבי העת Applied Psycholinguistics (אנ') בהוצאת אוניברסיטת קיימברידג' ו־Biolinguistics.
החל משנת 2022 חברה באקדמיה הלאומית הישראלית למדעים.
ביוגרפיה

בשנים 1990–1994 למדה באוניברסיטת תל אביב לתואר שני במסגרת התוכנית הבין-תחומית לתלמידים מצטיינים ע"ש עדי לאוטמן. בשנת 1994 קיבלה תואר שני בפסיכולוגיה קוגניטיבית בנושא מורפולוגיה באגרמטיזם, בהדרכת פרופ' יוסף גרודזינסקי וד"ר אורי הדר, ובשנת 1998 קיבלה תואר דוקטור בתחום זה, שניהם מאוניברסיטת תל אביב.
בשנת תשס"ה הייתה בין הנבחרים לפורום צעירי מדעי הרוח והחברה בחטיבה למדעי הרוח של האקדמיה הלאומית הישראלית למדעים, בראשותו של פרופ' יוחנן פרידמן; ב־2007 כיהנה כמתאמת קבוצת עבודה בפרויקט של התוכנית לשיתוף פעולה מדעי וטכנולוגי באירופה (COST) לסיקור וניתוח לקויות שפה של ילדים דו־לשוניים.
ב־2013 זכתה פרידמן בפרס מיכאל ברונו בתחום המדעים הקוגניטיביים, ב־2014 בפרס המנחה המצטיין מטעם מרכז־העל לחקר המוח ע"ש אדמס של אוניברסיטת תל אביב וב־2015 בפרס מפעל הפיס למדעים ולמחקר על שם לנדאו. החל מ-2022 היא חברה באקדמיה הלאומית הישראלית למדעים.
הישגים מחקריים

פרידמן מציינת כהישג מחקרי מרכזי שלה את זיהוים של סוגי דיסלקסיה שלא היו ידועים בעבר, אפיונם ופיתוח תוכניות טיפול יעילות עבורם. בין השאר היא מציינת כי מחקריה הובילו לראשונה לזיהוי מספר סוגי דיסלקסיה אצל קוראי ערבית. הישג חשוב נוסף הוא זיהוי ואפיון של לקויות תחביר ולקויות שפה מסוגים שונים.
מחקרים (מבחר)

פרידמן חוקרת לקויות שפה של "ילדי רמדיה" – ילדים שנחשפו לפורמולה הצמחית הפגומה של החברה בשנת חייהם הראשונה. מתוך 61 ילדים במחקר, 59 סובלים מבעיות שקשורות לשפה, ולא בהכרח מבעיות אחרות.
מחקר אחר של פרידמן חשף שלגיל שבו ילדים חירשים מקבלים מכשיר שמיעה השפעה מכרעת על יכולתם לרכוש שפה באופן תקין: ילדים שקיבלו אותו רק אחרי גיל 8 חודשים נוטים לסבול מבעיות שפה לאורך כל חייהם.
הערות שוליים

1 2 3 4 5  אתר התוכנית הבין־תחומית לתלמידים מצטיינים ע"ש עדי לאוטמן
1 2 3  אתר אוניברסיטת מקווארי (אנ')
1 2 3 4  "פרס לנדאו יוענק לפרופ׳ נעמה פרידמן" באתר אוניברסיטת תל אביב
↑  אתר בית הספר לחינוך ע״ש חיים וג'ואן קונסטנטינר: המעבדה לחקר שפה ומוח, המעבדה לחקר התפתחות הילד
↑  אתר האגודה הישראלית לאוריינות ושפה
↑  אתר כתב העת "שפה ומוח"
↑  [http://www.journals.elsevier.com/cortex/editorial-board/ אתר כתב העת Cortex (אנ')
↑  אתר כתב העת Applied Psycholinguistics(אנ')
↑  אתר כתב העת Biolinguistics
↑  הודעה על בחירת חברים חדשים לאקדמיה
↑  אתר האקדמיה הלאומית הישראלית למדעים
↑  אתר המרכז לבלשנות כללית בברלין
↑  זוכי פרס מיכאל ברונו
↑  רשימת הזוכים בפרס לנדאו לשנת 2015
↑  הודעה על בחירת חברים חדשים לאקדמיה, באתר האקדמיה הלאומית הישראלית למדעים.
1 2  אורן הוברמן, אבאמא למה, באתר כלכליסט, 25 באוקטובר 2012
| --- | --- |
בקרת זהויות :  NLI: 987007368268005171  ORCID: 0000-0002-7108-3072  SUDOC: 236178482  VIAF: 13151171056039091339   WorldCat (עם VIAF): 13151171056039091339
נקסוס 9

| --- | --- |


 מידע כללי
 סוג:  טאבלט
 מפתח:  HTC, גוגל
 יצרן:  HTC
 תאריך הפצה:  3 בנובמבר 2014
 סדרה:  גוגל נקסוס 
 הקודם בסדרה:  נקסוס 7 
 הבא בסדרה:  נקסוס 6P 
 מידע טכני
 מערכת הפעלה:  Android 5.0 Lollipop
 מעבד:  כפול ליבות, 2.3 GHz (64 ביט)
 נפח אחסון:  16GB או 32GB
 זיכרון:  2GB RAM
 מסך:  8.9 אינץ' עם 2048x1536 ,Gorilla Glass 3, יחס המסך - 4:3
 קול:  שני רמקולים קדמיים עם HTC BoomSound
 קלט:  מסך מגע
 מצלמה:  אחורית: 8 מגה פיקסל עם רזולוציית 1080p HD קדמית: 1.6 מגה פיקסל עם רזולוציית 720p HD
 סוללה:  6700 mAh
 קישוריות:  NFC, Bluetooth 4.1, Wi-Fi, Micro USB
 מידות
 רוחב:  153.68 מ"מ 
 גובה:  228.25 מ"מ 
 עובי:  7.95 מ"מ 
 משקל:  425 גרם (Wi-Fi) 436 גרם (LTE)
 /www.google.com/nexus/9
 
נקסוס 9 (באנגלית: Nexus 9) הוא מחשב לוח מסדרת גוגל נקסוס אשר פותח במשותף על ידי גוגל ו-HTC. המכשיר מריץ את מערכת ההפעלה Android Lollipop 5.0.
הנקסוס 9 הוכרז ב-15 באוקטובר 2014 יחד עם הנקסוס 6. ניתן היה לרכוש אותו החל מה-17 באוקטובר באותה השנה והוא שוחרר באופן רשמי ב-3 בנובמבר.
מפרט טכני

המכשיר בעל מסך 8.9 אינץ' ברזולוציית QHD 1536x2048 ומעבד Nividia Tegra K1 כפול ליבות 64 ביט במהירות שעון של 2.3GHz, זיכרון RAM בנפח של 2GB, מצלמה אחורית 8 מגה פיקסל ברזולוציית 1080p בעל פלאש לד אחד והתמקדות אוטומטית. בנוסף מצלמה קדמית 1.6 מגה פיקסל ברזולוציית 720p. המכשיר זמין בשתי גרסאות של נפח אחסון, 16GB ו-32GB.
בתחום התוכנה, הנקסוס 9 הוא המכשיר הראשון שמריץ את מערכת ההפעלה Android Lollipop 5.0.
נטליה ראמוס

| --- | --- |

נטליה ראמוס, 2007
 לידה:  3 ביולי 1992 (בת 32) מדריד, ספרד 
 שם לידה:  Nathalia Norah Ramos Cohen
 מדינה:  ספרד, ארצות הברית
 תקופת הפעילות:  2005–2016 (כ־11 שנים)
 מקום לימודים:  אוניברסיטת דרום קליפורניה
 מספר צאצאים:  1
 http://www.bebo.com/Nathalia-Ramos
 פרופיל ב-IMDb
 
נטליה נורה ראמוס כהן (באנגלית: Nathalia Norah Ramos Cohen; נולדה ב-3 ביולי 1992) היא שחקנית אמריקאית-יהודייה. התפרסמה בזכות תפקידה הראשי בסדרה "בית אנוביס", ובסרט "בראץ: הסרט".
ביוגרפיה

ראמוס נולדה במדריד, ספרד. אימה היא יהודייה מאוסטרליה במקור, ואביה הוא זמר הפופ הספרדי חואן קרלוס ראמוס וקארו, הידוע בשם הבמה שלו, "Ivan"- איוון (אנ'). יש לה אח צעיר יותר בשם מייקל. היא ומשפחתה עברו להתגורר במלבורן, אוסטרליה בהיותה בת שנתיים, וכשראמוס הייתה בת ארבע, עברה להתגורר במיאמי ביץ', פלורידה בארצות הברית, שם למדה במספר מוסדות חינוך ובשנתה הראשונה בתיכון למדה זמן קצר בתיכון מיאמי ביץ' (אנ'), עד שעברה להתגורר בלוס אנג'לס שם למדה בתיכון בוורלי הילס (אנ').
בשנת 2018 סיימה את לימודיה באוניברסיטת דרום קליפורניה עם תואר ראשון במדעי המדינה עם התמקדות בפוליטיקה של דרום-מזרח אסיה.
קריירה

היא התפרסמה לראשונה בגיל 13 כשהופיעה בשני פרקים בסדרה הקומית "משפחה בהפרעה".
בשנת 2007 קיבלה ראמוס את תפקידה הקולנועי הראשון בסרט הלייב אקשן "בראץ: הסרט", המבוסס על סדרת בובות האופנה "בראץ". בסרט גילמה את אחת הדמויות הראשיות, יסמין.
ב־2008 השתתפה בסדרה "טרו ג'קסון" בניקלודיאון בתפקיד אורח של דוגמנית על, דקוטה.
ב-2009 השתתפה בדרמה הבריטית העצמאית "31 מזרח 62 צפון".
בשנים 2011–2012 ראמוס כיכבה בסדרת המתח "בית אנוביס", של ערוץ ניקלודיאון, בה שיחקה את נינה מרטין, ילדה אמריקאית המגיעה לבית אנוביס שבעקבות הגעתה מתעוררים מקרים מוזרים הקשורים למיתולוגיה המצרית. לאחר העונה השנייה הודיעה ראמוס כי לא תשחק בעונה השלישית משום שהיא רוצה לסיים את לימודיה במכללה. לאחר סיום שידור העונה השלישית הודיעה כי אם תהיה עונה רביעית, היא תשתתף בה.
ב-2013 כיכבה בסרט האימה "The Damned". ב-2014 השתתפה בסדרה "הוחלפו בלידתן".
חיים אישיים

ראמוס הפכה לאזרחית אמריקאית ב-2 ביוני 2016.
ב-28 בדצמבר 2021, ראמוס נישאה לדרק אן לאחר 13 שנות זוגיות, והודיעה ב-14 בינואר 2022 על הריונה עם ילדה הראשון.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2007 | בראץ: הסרט | יסמין |  |
| 2009 | 31 North 62 East | רייצ'ל |  |
| 2013 | Dean Slater: Resident Advisor | האנה |  |
| 2013 | The Damned | ג'יל ריינולדס |  |
| 2015 | Seoul Searching | מוניקה |  |
| 2016 | Wildflower | קלואי מורי |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2005 | משפחה בהפרעה | הופ לובלו | פרק: "Notapusy" |
| 2008 | טרו ג'קסון | דקוטה נורת' | פרק: "Babysitting Dakota" |
| 2011 - 2012 | בית אנוביס | נינה מרטין | תפקיד ראשי (עונות 2-1); 150 פרקים |
| 2014 | הוחלפו בלידתן | גרטשן | 2 פרקים |
מרצ'ין לבנדובסקי

מרצ'ין פז'מיסלב לבנדובסקי (בפולנית: Marcin Przemysław Lewandowski; נולד ב-13 ביוני 1987) הוא אתלט פולני, אלוף אירופה (ברצלונה 2010) ואלוף אירופה באולם (פראג 2015) בריצת 800 מטר, פעמיים ברציפות אלוף אירופה באולם (בלגרד 2017 וגלאזגו 2019), זוכה מדליית ארד באליפות העולם (דוחה 2019) ושיאן פולין בריצת 1500 מטר. נוסף לכך, הוא מחזיק בחמישה שיאים פולניים נוספים, וביניהם השיא הפולני בריצת מייל ובריצת 1500 מטר באולם.
ביוגרפיה

באליפות העולם לנוער שנערכה בבייג'ינג באוגוסט 2006 סיים לבנדובסקי במקום רביעי בריצת 800 מטר בתוצאה של 1:48.25 דקות.. שנה לאחר מכן, באליפות אירופה עד גיל 23,  הוא זכה במדליית זהב בריצת 800 מטר בתוצאה של 1:49.94 דקות.
ביוגרפיה > 2008

באולימפיאדת בייג'ינג הוא סיים במקום 20 בריצת 800 מטר בתוצאה של 1:47.24 דקות. בשלב המוקדמות הוא קבע תוצאה של 1:45.89 דקות
ביוגרפיה > 2009

באליפות אירופה עד גיל 23, הוא זכה במדליית כסף בריצת 800 מטר בתוצאה של 1:46.52 דקות, אחרי בן ארצו אדם קשצ'וט, שקבע תוצאה של 1:45.81 שניות. חודש לאחר מכן, באליפות העולם שנערכה בברלין לבנדובסקי התחרה בריצת 800 מטר. בשלב חצי הגמר, לאחר 250 מטרים, אבובאקר קאקי מסודאן, שהוביל את הריצה, נפל, ואיתו גם לבנדובסקי ובראם סום מהולנד. לבנדובסקי קם כעבור כמה שניות וסיים את ריצה במקום השישי, בתוצאה של 2:01.62 דקות. בהחלטה נדירה של המארגנים הוחלט להעלות את לבנדובסקי ואת סום לשלב הגמר בעקבות הנפילה, בנוסף לשמונה שהעפילו. בגמר לבנדובסקי סיים במקום שמיני בתוצאה של 1:46.17 דקות.
ביוגרפיה > 2010 > אלוף אירופה

באליפות אירופה שנערכה בברצלונה זכה לבנדובסקי במדליית זהב בריצת 800 מטר, בתוצאה של 1:47.07 דקות, לפני מייקל רימר מבריטניה (1:47.17 דקות) ובן ארצו אדם קשצ'וט (1:47.22 דקות).
ביוגרפיה > 2011

באליפות העולם שנערכה בטגו, דרום קוריאה סיים לבנדובסקי סיים במקום רביעי בריצת 800 מטר בתוצאה של 1:44.80 דקות.
ביוגרפיה > 2012

באליפות העולם באולם נפסל לבנדובסקי בשלב חצי הגמר בריצת 800 מטר. באולימפיאדת לונדון הוא סיים במקום תשיעי בתוצאה של 1:45.08 דקות.
ביוגרפיה > 2013

באליפות אירופה באולם סיים לבנדובסקי במקום רביעי בריצת 1500 מטר בתוצאה של 3:39.19 דקות. באליפות העולם שנערכה במוסקבה הוא סיים במקום רביעי בריצת 800 מטר בתוצאה של 1:44.08 דקות.
ביוגרפיה > 2014

באליפות העולם באולם סיים לבנדובסקי שלישי, אך בעקבות תלונה של המשלחת הבריטית, נמצא שהוא דרך בחלק הפנימי של המסלול בקשת האחרונה, מה שגרם לפסילתו. באליפות אירופה הוא סיים במקום חמישי בריצת 800 מטר בתוצאה של 1:45.78 דקות.
ביוגרפיה > 2015

ב אליפות אירופה באולם שנערכה בפראג זכה לבנדובסקי במדליית זהב בריצת 800 מטר בתוצאה של 1:46.67 דקות. באליפות העולם שנערכה בבייג'ינג הוא סיים במקום תשיעי בריצת 800 מטר בתוצאה של 1:45.34 דקות.
ביוגרפיה > 2016

באליפות אירופה זכה לבנדובסקי זכה במדליית כסף בריצת 800 מטר בתוצאה של 1:45.54 דקות, אחרי אדם קשצ'וט (1:45:18 דקות) ולפני אליוט ג'יילס שקבע תוצאה זהה לזו של לבנדובסקי. באולימפיאדת ריו דה ז'ניירו הוא סיים במקום שישי בריצת 800 מטר בתוצאה של 1:44.20 דקות.
ביוגרפיה > 2017

באליפות אירופה באולם זכה לבנדובסקי במדליית זהב בריצת 1500 מטר בתוצאה של 3:44.82 דקות. באליפות העולם שנערכה בלונדון הוא סיים במקום שביעי בריצת 1500 מטר בתוצאה של 3:36.02 דקות במקום תשיעי בריצת 800 מטר בתוצאה של 1:45.93 דקות.
ביוגרפיה > 2018

באליפות העולם באולם זכה לבנדובסקי במדליית כסף בריצת 1500 מטר בתוצאה של 3:58.39 דקות, אחרי שיאן העולם באולם סמואל טפרה מאתיופיה (3:58.19 דקות). באליפות אירופה הוא זכה במדליית כסף בריצת 1500 מטר בתוצאה של 3:38.14 דקות, אחרי יקוב אינגבריגטסן מנורווגיה (3:38.10 דקות) ולפני ג'ק וייטמן מבריטניה (3:38.25 דקות).
ביוגרפיה > 2019

בתחרות הסבב העולמי באולם שנערכה בטורון זכה לבנדובסקי במדליית כסף בריצת 1500 מטר בשיא פולין חדש של 3:36.50 דקות. באליפות אירופה באולם שנערכה בגלאזגו במרץ אותה שנה הוא זכה במדליית זהב בפעם השנייה ברציפות בריצת 1500 מטר בתוצאה של 3:42.85 דקות, לפני יקוב אינגבריגטסן (3:43.23 דקות) וחסוס גומס מספרד (3:44.39 דקות).
חודשיים לאחר מכן, בתחרות ליגת היהלום בסטוקהולם, סיים במקום השלישי בריצת 800 מטר בתוצאה של 1:46.79 דקות. בחודש יוני התחרה בשתי תחרויות נוספות מסבב ליגת היהלום, כשבתחרות ברומא סיים שמיני בריצת 800 מטר בתוצאה של 1:45.32 דקות, ובתחרות באוסלו סיים במקום הראשון בריצת מייל בשיא פולני חדש של 3:52.34 דקות, לאחר שלישורת האחרונה הגיע במקום הרביעי, וניצח על קו הסיום.
חודש לאחר מכן, בתחרות ליגת היהלום בלוזאן סיים שמיני בריצת 800 מטר לאחר שקבע תוצאה של 1:45.23 דקות, ובליגת היהלום במונקו סיים במקום ה-11 בריצת 1500 מטר בתוצאה של 3:34.14 דקות. בסוף אותו חודש, בתחרות ליגת היהלום בברמינגהאם, סיים שלישי בריצת 800 מטר בתוצאה של 1:43.74 דקות, הרחוקה שתי מאיות בלבד משיאו האישי שנקבע ב-2015. בחודש אוגוסט, סיים עשירי בתחרות ליגת היהלום בפריז בשיא פולני חדש של 3:31.95 דקות.
ביוגרפיה > 2019 > מדליה באליפות העולם

באליפות העולם שנערכה בדוחה בחודש אוקטובר, זכה לבנדובסקי במדליית ארד בריצת 1500 מטר לאחר ששבר את שיאו הפולני וקבע תוצאה של 3:31.46 דקות. טימותי צ'ריוט הקנייתי (3:29.26 דקות) ותאופיק מחלופי האלג'יראי (3:31.38 דקות) הקדימו אותו.
חיים אישיים

אחיו של מרצ'ין, תומאש, היה אתלט בעברו וכיום הוא מאמנו של מרצ'ין.
שיאים אישיים > אצטדיון

ריצת 800 מטר: 1:43.72 דקות (2015)
ריצת 1000 מטר: 2:14.30 דקות (2016), שיא פולין
ריצת 1500 מטר: 3:31.46 דקות (2019), שיא פולין
ריצת מייל: 3:52.34 דקות (2019), שיא פולין
שיאים אישיים > אולם

ריצת 800 מטר: 1:45.41 דקות (2012)
ריצת 1000 מטר: 2:17.67 דקות (2014), שיא פולין
ריצת 1500 מטר: 3:35.71 דקות (2021), שיא פולין
ריצת מייל: 3:56.41 דקות (2019), שיא פולין
הערות שוליים

↑  אליפות העולם לנוער 2006, באתר התאחדות האתלטיקה הבינלאומית
↑  A Dream Mile For Marcin Lewandowski Sets A National Record In Oslo, ביוטיוב
↑  A tale of two brothers, באתר ה-IAAF
| --- | --- |
בקרת זהויות :  PLWABN: 9810630179605606  World Athletics: 14217081  VIAF: 315946227   WorldCat (עם VIAF): 315946227
סטיריופליס

| סטיריופליס> תקופה |
| --- | --- |
מיוקן 20–9.5 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי חתול
משפחה:: חתוליים
סוג:: סטיריופליס
מינים
 Styriofelis lorteti  Styriofelis romieviensis
שם מדעי
 Styriofelis

סטיריופליס (שם מדעי: Styriofelis) הוא סוג נכחד של חתול שהתקיים בתקופת המיוקן באירופה שלפני 20 עד 9.5 מיליון שנה, והוא היה קרובו של הפסדאלורוס, המיופנתרה ושל חתולים פרימיטיבים דומים.
המאובנים שלו נחשבו במקור למאובני פסדאלורוס, אך הועברו לסוג נפרד ב-1929. סוג זה הכיל 2 מינים: Styriofelis lorteti ו-Styriofelis romieviensis ובעבר נכלל עוד מין - Styriofelis turnauensis שכיום נחשב למין של פסדאלורוס. מין נוסף בשם Styriofelis vallesiensis הועבר בשנת 2017 לסוג נפרד - Leptofelis.
החתול הקדום הגיע לגודל של אוצלוט עד שונר באורך של 120 ס"מ וגובה 45 ס"מ בכתפיים. משקלו לא עלה על 20 ק"ג וחלק מהפרטים היו קטנים בהרבה. עם זאת הוא היה בעל גולגולת רחבה עם מרווחים קצרים בין המלתעות והטוחנות, מבנה שנעלם בחתולים המאוחרים יותר. בנוסף היה בעל רגליים שריריות שהתאימו הן לזינוק וטיפוס על עצים והן לריצה אחרי טרף. ייתכן שהחתול הקדום היה מומחה בשני הדברים.
נקסוס 6P

| --- | --- |


 מידע כללי
 סוג:  דגם של טלפון חכם 
 מפתח:  חברת גוגל 
 תאריך הפצה:  29 בספטמבר 2015 
 תאריך הפסקת שיווק:  19 בפברואר 2016 
 סדרה:  גוגל נקסוס 
 הבא בסדרה:  פיקסל (טלפון חכם) 
 מידע טכני
 מערכת הפעלה:  אנדרואיד מרשמלו 
 מעבד:  Snapdragon 810 
 מידות
 רוחב:  77.8 מ"מ 
 גובה:  159.3 מ"מ 
 עובי:  7.3 מ"מ 
 משקל:  178 ג' 
 www.google.com/nexus/6p
 
נקסוס 6P (באנגלית: Neuxs 6P) הוא טלפון חכם שיוצר בשיתוף פעולה של גוגל ווואווי. המכשיר הוכרז לראשונה ב-29 בספטמבר 2015, באירוע שערכה גוגל בסן פרנסיסקו. הוא מהווה שדרוג של הנקסוס 6 כאשר האות P מסמלת את המילה Premium.
למכשיר מסך בגודל 5.7 אינץ' ברזולוציה של 1440X2560 פיקסלים. הוא בעל 3GB זיכרון RAM, מעבד קוואלקום סנאפדרגון 810 בגרסה השנייה שלו ומצלמה אחורית באיכות 12.3 מגה-פיקסל. הוא מצויד בקישוריות Wifi, NFC ו GPS. הסוללה של המכשיר היא בנפח של 3450 mAh.
המכשיר הושק לראשונה עם אנדרואיד מרשמלו וזכה לעדכון  לאנדרואיד נוגט 7.0 ו-7.1.1 וגם עודכן לאנדרואיד אוראו 8.0.0 ו-8.1.0.
הערות שוליים

↑  GSMARENA, https://www.gsmarena.com/huawei_nexus_6p-7588.php
↑  XDA-Developers, Android 7.1 Developer Preview is now Available for the Nexus 5X/6P, ‏19 באוקטובר 2016 (באנגלית)
↑  קובצי העדכונים של גוגל למכשיריה באתר למפתחים
ערך זה הוא קצרמרבנושא טכנולוגיה. אתם מוזמנים לתרום לוויקיפדיה ו.
ניסף ג'בייל

| --- | --- |
הכפר ניסף ג'בייל בשנת 1936
הכפר ניסף ג'בייל בשנת 1936
 טריטוריה:  הרשות הפלסטינית הרשות הפלסטינית
 נפה:  שכם
 גובה:  400 מטרים
 אוכלוסייה:  ‏
  ‑ בכפר:  394 (2007)
 קואורדינטות:  32°16′58″N 35°13′14″E﻿ / ﻿32.28277778°N 35.22055556°E﻿ / 32.28277778; 35.22055556 
 אזור זמן:  UTC +2
  מפת מיקום  מפה מפורטת   (למפת צפון השומרון מוגדלת) ניסף ג'בייל(למפת צפון השומרון רגילה) ניסף ג'בייל(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ניסף ג'בייל(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ניסף ג'בייל  he tabBackground:;tabBorder:#aaa;defaultTab:0;
ניסף ג'בּייל (בערבית: نصف جبيل; בתעתיק עברי מדויק: נצף ג'ביל; דיאלקט: נוּסף ג'בייל; תרגום: חצי הר, או אמצע הר) הוא כפר פלסטיני קטן בנפת שכם, הממוקם צפונית מערבית לשכם, כקילומטר וחצי מזרחית לסבסטיה, קילומטר דרומית לבית אימרין וכקילומטר צפונית לאיג'ניסיניא, בגובה של כ-400 מטר מעל פני הים.
על פי מפקד האוכלוסין של הלשכה המרכזית הפלסטינית לסטטיסטיקה (PCBS), בשנת 2017 הכפר מנה 471 תושבים.
היסטוריה

בכפר נמצאו שרידים מהתקופות הרומית המאוחרת, הביזנטית, המוסלמית המוקדמת וימי הביניים.
היסטוריה > התקופה העות'מאנית

בשנת 1596 הופיע הכפר בפנקסי המיסים העות'מאניים בשם "ג'ובייל". היו רשומים בו 30 משקי בית מוסלמים ו-36 משקי בית נוצרים. הם שילמו מס קבוע של 33.3% על תוצרת חקלאית, בסך של 10,040 אקצ'ה ושליש מההכנסות ניתנו לווקף.
בשנת 1838 חיו בכפר כ-200 נוצרים, יוונים-אורתודוקסים, והיה כומר בכפר.
בשנת 1875 ויקטור גרן מצא בכפר סרקופג עתיק ששימש כשוקת. הוא העריך שיש 300 תושבים, כולל כמה נוצרים. ב-1882 תואר ניסף ג'בייל כ"כפר קטן בעמק פתוח, עם מעיין במזרח וזיתים. חלק מהתושבים הם נוצרים יוונים".
היסטוריה > תקופת המנדט הבריטי

במפקד 1922 של ארץ ישראל שערך המנדט הבריטי על ארץ ישראל, נמצא שאוכלוסיית הכפר מנתה 162 תושבים, כולל 88 נוצרים, במפקד שנערך ב-1931 נמצאו 210 תושבים, כולל 105 נוצרים.
בסקר שערך המנדט הבריטי בשנת 1945 נמצאו בכפר 260 איש, מהם: 80 מוסלמים ו-180 נוצרים. שטח האדמה הכולל היה 5,054 דונם. מתוכם 3,333 שימשו לחקלאות ו-28 דונם היו קרקע בנויה.
היסטוריה > התקופה הירדנית

בשנת 1961 מנתה אוכלוסיית ניסף ג'בל 228 תושבים, מתוכם 50 נוצרים.